CELEX: C2006/036/26
Language: fi
Date: 2006-02-11 00:00:00
Title: Yhteisöjen tuomioistuimen tuomio, (ensimmäinen jaosto)  24 päivänä marraskuuta 2005 , asiassa C-366/04 (Unabhängiger Verwaltungssenat Salzburgin esittämä ennakkoratkaisupyyntö): Georg Schwarz vastaan Bürgermeister der Landeshauptstadt Salzburg (Tavaroiden vapaa liikkuvuus — Määrälliset rajoitukset — Vaikutukseltaan vastaavat toimenpiteet — Kansallinen säännös, jossa kielletään pakkaamattomien makeisten myynti automaateista — Elintarvikehygienia)

11.2.2006   
            
            
               FI
            
            
               Euroopan unionin virallinen lehti
            
            
               C 36/14
            
         
      YHTEISÖJEN TUOMIOISTUIMEN TUOMIO,
   (ensimmäinen jaosto)
   24 päivänä marraskuuta 2005,
   asiassa C-366/04 (Unabhängiger Verwaltungssenat Salzburgin esittämä ennakkoratkaisupyyntö): Georg Schwarz vastaan Bürgermeister der Landeshauptstadt Salzburg (1)
   
   (Tavaroiden vapaa liikkuvuus - Määrälliset rajoitukset - Vaikutukseltaan vastaavat toimenpiteet - Kansallinen säännös, jossa kielletään pakkaamattomien makeisten myynti automaateista - Elintarvikehygienia)
   (2006/C 36/26)
   Oikeudenkäyntikieli: saksa
   Asiassa C-366/04, jossa on kyse EY 234 artiklaan perustuvasta ennakkoratkaisupyynnöstä, jonka Unabhängiger Verwaltungssenat Salzburg (Itävalta) on esittänyt 16.8.2004 tekemällään päätöksellä, joka on saapunut yhteisöjen tuomioistuimeen 23.8.2004, saadakseen ennakkoratkaisun asiassa Georg Schwarz vastaan Bürgermeister der Landeshauptstadt Salzburg, yhteisöjen tuomioistuin (ensimmäinen jaosto), toimien kokoonpanossa: jaoston puheenjohtaja P. Jann sekä tuomarit J. N. Cunha Rodrigues, E. Juhász (esittelevä tuomari), M. Ilešič ja E. Levits, julkisasiamies: L. A. Geelhoed, kirjaaja: R. Grass, on antanut 24.11.2005 tuomion, jonka tuomiolauselma on seuraava:
   EY 28 artiklan ja EY 30 artiklan määräykset sekä elintarvikehygieniasta 14 päivänä kesäkuuta 1993 annetun neuvoston direktiivin 93/43/ETY 7 artikla eivät ole esteenä sellaiselle kansalliselle säännökselle, joka on annettu ennen direktiivin voimaantuloa ja jonka mukaan on kiellettyä pitää automaateissa kaupan pakkaamattomia makeisia tai makeutusaineita käyttäen valmistettuja tuotteita.
   
      (1)  EUVL C 262, 23.10.2004.